CELEX: 62011CN0471
Language: lv
Date: 2011-09-14 00:00:00
Title: Lieta C-471/11: Lūgums sniegt prejudiciālu nolēmumu, ko 2011. gada 14. septembrī iesniedza Augstākās tiesas Senāts (Latvijas Republika) — SIA Cido Grupa /Valsts ieņēmumu dienests

12.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 331/13
            
         Lūgums sniegt prejudiciālu nolēmumu, ko 2011. gada 14. septembrī iesniedza Augstākās tiesas Senāts (Latvijas Republika) — SIA “Cido Grupa”/Valsts ieņēmumu dienests
   (Lieta C-471/11)
   2011/C 331/24
   Tiesvedības valoda — latviešu
   
      Iesniedzējtiesa
   
   Augstākās tiesas Senāts
   
      Lietas dalībnieki pamata procesā
   
   
      Prasītāja: SIA “Cido Grupa”
   
      Atbildētājs: Valsts ieņēmumu dienests
   
      Prejudiciālie jautājumi
   
   
               1)
            
            
               Vai Komisijas Regulas (EK) Nr. 60/2004 (1), ar ko nosaka pārejas posma pasākumus cukura nozarē sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos, 6. panta 3. punkta trešā daļa ir interpretējama tādējādi, ka gadījumā, ja uzņēmēja īpašumā konstatēts tāda jebkura produkta individuālais pārpalikums, ko var apzīmēt ar cukuru Regulas 4. panta 1. punkta izpratnē, uzņēmējam ir pienākums iemaksāt valsts budžetā summu, kuras aprēķinā iekļauts nevis uzņēmēja īpašumā konstatētā konkrētā produkta (piemēram, cukura sīrupa) daudzums, bet baltā cukura daudzums (kombinētās nomenklatūras kods 1701 99 10), kas atbilst cukura saturam uzņēmuma īpašumā konstatētajam produktam?
            
         
               2)
            
            
               Vai šāda maksājuma aprēķinā jāietver augstākais ievedmaksājums, kas piemērojams baltajam cukuram, nevis uzņēmēja īpašumā konstatētajam konkrētajam produktam?
            
         
      (1)  OV L 9, 8. lpp.